"บอริส จอห์นสัน" เล็งยุบสภา-เลือกตั้งใหม่ หากพ่ายโหวต Brexit ในสภา - FINNOMENA
สื่ออังกฤษรายงานว่า นายบอริส จอห์นสัน นายกรัฐมนตรีอังกฤษ กำลังพิจารณาที่จะจัดการเลือกตั้งใหม่ หากสมาชิกสภาผู้แทนราษฎร ซึ่งรวมถึงส.ส.ฝ่ายรัฐบาลสังกัดพรรคอนุรักษ์นิยม ขัดขวางรัฐบาลในการนำสหราชอาณาจักรแยกตัวออกจากสหภาพยุโรป (Brexit) แบบไร้ข้อตกลง
3 ก.ย. 2562

สื่ออังกฤษรายงานว่า นายบอริส จอห์นสัน นายกรัฐมนตรีอังกฤษ กำลังพิจารณาที่จะจัดการเลือกตั้งใหม่ หากสมาชิกสภาผู้แทนราษฎร ซึ่งรวมถึงส.ส.ฝ่ายรัฐบาลสังกัดพรรคอนุรักษ์นิยม ขัดขวางรัฐบาลในการนำสหราชอาณาจักรแยกตัวออกจากสหภาพยุโรป (Brexit) แบบไร้ข้อตกลง
ก่อนหน้านี้ นายเจเรมี คอร์บิน หัวหน้าพรรคแรงงาน ซึ่งเป็นพรรคฝ่ายค้านของอังกฤษ ยืนยันว่า พรรคแรงงานจะทำทุกวิถีทางเพื่อขัดขวางนายบอริส จอห์นสัน ในการนำอังกฤษแยกตัวออกจากสหภาพยุโรปแบบไร้ข้อตกลง หรือ No Deal Brexit
ซึ่งมีอดีตรัฐมนตรีหลายคนจากพรรคอนุรักษ์นิยมหันไปผนึกกำลังกับพรรคแรงงานเพื่อขัดขวางไม่ให้สหราชอาณาจักรออกจากสหภาพยุโรปในวันที่ 31 ต.ค.นี้ โดยที่ไม่มีข้อตกลง
ขณะเดียวกัน มีรายงานว่า นายจอห์นสันได้เรียกประชุมคณะรัฐมนตรีนอกหมายกำหนดการในวันนี้ ซึ่งยิ่งเป็นการตอกย้ำข่าวลือที่ว่าเขาเตรียมประกาศยุบสภาเพื่อจัดการเลือกตั้งใหม่ หากรัฐบาลแพ้โหวตแผน Brexit ในรัฐสภา
ที่มา : https://www.cnbc.com/2019/09/02/brexit-britain-prepares-for-showdown-as-mps-try-to-stop-no-deal.html
แท็ก:
แชร์บทความ: